cyanic-selkie/wikianc huggingface dataset:
আদিলাবাদ লোকসভা কেন্দ্র
ইতিহাস
আদিলাবাদ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন সমাজবাদী পার্টির শ্রী চিন্নূর মাধব রেড্ডি৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী কে. আসন্ন৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী গোয়ম নাগেশ৷
বিধানসভা কেন্দ্র গুলি
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী উপজাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১ নং বিধানসভা কেন্দ্র। এটি একটি অসংরক্ষিত আসন। এটি কোমারম ভীম জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫ নং বিধানসভা কেন্দ্র৷ এটি কোমারম ভীম জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৬ নং বিধানসভা কেন্দ্র৷ এটি নির্মল জেলায় অবস্থিত৷ এটি তফসিলী উপজাতিদের জন্য সংরক্ষিত আসন। এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭ নং বিধানসভা কেন্দ্র৷ এটি আদিলাবাদ জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি আদিলাবাদ জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯ নং বিধানসভা কেন্দ্র৷ এটি নির্মল জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০ নং বিধানসভা কেন্দ্র৷ এটি নির্মল জেলায় অবস্থিত৷ এটি একটি অসংরক্ষিত আসন।
সৈয়দ গোলাম কিবরিয়া
সৈয়দ গোলাম কিবরিয়া (১৭ জানুয়ারি ১৯৩৩ - ৩১ মে ১৯৯৬) ছিলেন বাংলাদেশী সাংবাদিক ও রাজনীতিবিদ। বাংলা ভাষা আন্দোলনে অবদানের জন্য বাংলাদেশ সরকার তাকে ২০১৬ সালে মরণোত্তর একুশে পদকে ভূষিত করে।
প্রারম্ভিক জীবন
গোলাম কিবরিয়া ১৯৩৩ সালের ১৭ই জানুয়ারি মাদারীপুর জেলায় তার নানার বাড়িতে জন্মগ্রহণ করেন। তার পিতা সৈয়দ মোছাদ্দের আলী এবং মাতা মোসাঃ হাজেরা খাতুন। তিনি মাদারীপুর ইউনাইটেড ইসলামিয়া উচ্চ বিদ্যালয় থেকে ম্যাট্রিক পাস করেন। পরবর্তী কালে তিনি বরিশাল বি.এম. কলেজ থেকে উচ্চ মাধ্যমিক পাস করেন এবং একই কলেজ থেকে স্নাতক ডিগ্রি লাভ করেন।
তিনি ১৯৫১-৫২ সালে বরিশাল বি.এম. কলেজের নির্বাচিত সহ-সভাপতি ছিলেন এবং বরিশাল জেলা ছাত্রলীগের সভাপতি ছিলেন। কিবরিয়া ১৯৫২ সালে বাংলা ভাষা আন্দোলন চলাকালীন বাকেরগঞ্জ জেলা সর্বদলীয় রাষ্ট্রভাষা সংগ্রাম পরিষদ-এর আহ্বায়ক হিসেবে নেতৃত্ব দেন। ১৯৭১ সালে বাংলাদেশের স্বাধীনতা যুদ্ধের পূর্বে অসহযোগ আন্দোলনেও তিনি নেতৃত্ব দেন। এই সময়ে তিনি গৌরনদী থানা সর্বদলীয় সংগ্রাম পরিষদের যুগ্ম আহ্বায়ক ছিলেন।
কর্মজীবন
কিবরিয়া দৈনিক আজাদ ও দৈনিক ভোরের কাগজের ভারপ্রাপ্ত সম্পাদকের দায়িত্ব পালন করেন। দীর্ঘকাল তিনি সাপ্তাহিক দুর্জয় পত্রিকার ব্যবস্থাপনা সম্পাদক হিসেবে দ্বায়িত্ব পালন করেছেন।
ব্যক্তিগত জীবন
তার চার কন্যা ও তিন পুত্র সন্তান রয়েছে। তিনি ১৯৯৬ সালের ৩১শে মে মৃত্যুবরণ করেন।
ফিরজিল ফন ডাইক
গ্রনিঙ্গেনে তার পেশাদার কর্মজীবন শুরুর পর তিনি ২০১৩ সালে সেল্টিক দলে যোগ দেন, সেখানে তিনি স্কটিশ প্রিমিয়ারশিপ জয় করেন। তিনি এই ক্লাবে থাকাকালীন দুই মৌসুমেই বর্ষসেরা পিএফএ স্কটল্যান্ড দলে অন্তর্ভুক্ত হন এবং দ্বিতীয় মৌসুমে স্কটিশ লিগ কাপ জয় করেন। ২০১৫ সালের সেপ্টেম্বরে তিনি প্রিমিয়ার লিগের সাউদাম্পটন ক্লাবে যোগ দেন এবং পরে ২০১৮ সালের জানুয়ারি মাসে সে সময়ে একজন রক্ষণভাগের খেলোয়াড় হিসেবে রেকর্ড ৭৫ মিলিয়ন পাউন্ড ট্রান্সফার ফির বিনিময়ে লিভারপুলে যোগ দেন। ফন ডাইক লিভারপুলে তার প্রথম মৌসুমে ২০১৮ উয়েফা চ্যাম্পিয়ন্স লিগের ফাইনালে পৌঁছান। এই ক্লাবে তার প্রথম মৌসুমে তিনি বর্ষসেরা পিএফএ খেলোয়াড় এবং ২০১৮-১৯ মৌসুমের সেরা প্রিমিয়ার লিগ খেলোয়াড় তালিকায় অন্তর্ভুক্ত হন। ফন ডাইক ২০১৯ উয়েফা চ্যাম্পিয়ন্স লিগের ফাইনালে ম্যাচ সেরা নির্বাচিত হন।
ফন ডাইক অনূর্ধ্ব-১৯ ও অনূর্ধ্ব-২১ দলে নেদারল্যান্ডসের প্রতিনিধিত্ব করেছেন। ২০১৫ সালে নেদারল্যান্ডস জাতীয় দলে তার অভিষেক ঘটে এবং ২০১৮ সালের মার্চ থেকে অধিনায়কত্ব লাভ করেন। পরের বছর তিনি নেদারল্যান্ডসকে উয়েফা নেশনস লিগের প্রথম আসরে ফাইনালে নিয়ে যান এবং তার দল এই আসরে রানার-আপ হয়। এছাড়া তিনি ২০২২ ফিফা বিশ্বকাপে নেদারল্যান্ডসের অধিনায়ক হিসেবে তার দলকে কোয়ার্টার ফাইনালে নিয়ে যান।
কাদিরাবাদ ক্যান্টনমেন্ট পাবলিক স্কুল, নাটোর
কাদিরাবাদ ক্যান্টনমেন্ট পাবলিক স্কুল হচ্ছে বাংলাদেশের নাটোর জেলার বাগাতিপাড়া উপজেলার কাদিরাবাদ সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯২৮ সালে।
ইতিহাস
১৯২৮ সালে জমিদার কুমার শরৎ কুমার রায় বাহাদুর তাঁর ভাই কুমার বসমত কুমার রায়ের নামে একটি এম. ই (মিডল ইংলিশ) স্কুল প্রতিষ্ঠা করেন; যার নাম ছিলো দয়ারামপুর কেবিকেএমই স্কুল। ১৯৬২ সালে বিদ্যালয়টিকে নিম্ন মাধ্যমিক বিদ্যালয় এবং ১৯৭০ সালে মাধ্যমিক বিদ্যালয়ে রূপান্তর করা হয়। পরবর্তীতে ১৯৮৩ সালে তৎকালীন রাষ্ট্রপতি হুসেইন মুহাম্মদ এরশাদের নির্দেশে বিদ্যালয়টি পরিচালনার দায়িত্ব গ্রহণ করে কাদিরাবাদ ক্যান্টনমেন্ট বোর্ড; এবং পূর্ননামকরণ করা হয় এরশাদ পাবলিক স্কুল হিসেবে। ১৯৯৮ সালে বিদ্যালয়টির নাম পরিবর্তন করে কাদিরাবাদ ক্যান্টনমেন্ট পাবলিক স্কুল রাখা হয়।
স্পোর্টস ক্লাব জুল্টে ওয়ারেখেম
স্পোর্টভেরেখিনিং জুল্টে ওয়ারেখেম (এছাড়াও এসভি জুল্টে ওয়ারেখেম, এসেভি অথবা শুধুমাত্র জুল্টে ওয়ারেখেম নামে পরিচিত) হচ্ছে ওয়ারেখেম ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ২০০১ সালের ১লা জুলাই তারিখে প্রতিষ্ঠিত হয়েছে। এসভি জুল্টে ওয়ারেখেম তাদের সকল হোম ম্যাচ ওয়ারেখেমের রেখেনবোগস্টাডিওনে খেলে থাকে; যার ধারণক্ষমতা হচ্ছে ১২,২৫০। বর্তমানে এই ক্লাবের ম্যানেজারের দায়িত্ব পালন করছেন ফ্রাঙ্কি ডুরি এবং সভাপতির দায়িত্ব পালন করছেন উইলি নাসেন্স। বেলজীয় রক্ষণভাগের খেলোয়াড় ডেভি ডে ফাউ এই ক্লাবের অধিনায়কের দায়িত্ব পালন করছেন।
কাদিরাবাদ ক্যান্টনমেন্ট পাবলিক স্কুল, নাটোর
শ্রেণি, বিভাগ ও শাখা সমূহ
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়। উল্লেখ্য, বিদ্যালয়টিতে কেবল বিজ্ঞান এবং ব্যবসায় শিক্ষা বিভাগ রয়েছে।
শিক্ষা কার্যক্রম
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।
স্পোর্টস ক্লাব জুল্টে ওয়ারেখেম
ঘরোয়া ফুটবলে, এসভি জুল্টে ওয়ারেখেম এপর্যন্ত ৩টি শিরোপা জয়লাভ করেছে; যার মধ্যে ১টি বেলজীয় দ্বিতীয় বিভাগ এবং ২টি বেলজীয় কাপ শিরোপা রয়েছে।
কাদিরাবাদ ক্যান্টনমেন্ট পাবলিক স্কুল, নাটোর
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
আশফাক নিপুন
আশফাক নিপু্ন একজন বাংলাদেশী টেলিভিশন পরিচালক ও লেখক। তিনি নির্মাতা মোস্তফা সরয়ার ফারুকীর সহকারী হিসেবে টেলিভিশনে যাত্রা শুরু করেন। তিনি ২০০৫ সালে নির্মাতা হিসেবে অভিষেক ঘটে। শুরুতে প্রণয়মূলক ও হাস্যরসাত্মক ধারার নাটক নির্মাণ করলেও পরবর্তীকালে তিনি সামাজিক ও রাজনৈতিক ধারার নাটক নির্মাণ করে সমাদৃত হন।
কর্মজীবন
চট্রগ্রামে বড় হলেও নাট্যজগত নিয়ে বরাবরই আগ্রহী ছিলেন। নির্মাতা হিসেবে কাজ করার ইচ্ছাই একটা সময়ে ঢাকায় নিয়ে আসে তাকে। নির্মাতা মোস্তফা সরয়ার ফারুকীর ছবিয়ালের মাধ্যমেই নাট্যনির্মাণে এসেছেন আশফাক নিপুন। তিনি ফারুকীর সহকারী হিসেবে কাজ শুরু করেন।
তার নির্মিত প্রথম নাটক মা-য়া। এরপর তিনি নির্মাণ করেন টু ইন ওয়ান। তার প্রথম আলোচিত কাজ হল তাহসান ও মিথিলা অভিনীত মধুরেনু সমাপয়েৎ। তার নির্মিত অন্যান্য টিভি নাটকের মধ্যে রয়েছে ল্যান্ডফোনের দিনগুলিতে প্রেম (২০১৫), সে এবং সে, সুখের ছাড়পত্র, অবাক ভালোবাসায়, খুঁটিনাটি খুনসুটি, ডাকাতিয়া বাঁশি, মুকিম ব্রাদার্স, কমলা রাঙা রোদ, ছেলেটা কিন্তু ভালো ছিল, কানামাছি ভোঁ ভোঁ, লায়লা তুমি কি আমাকে মিস করো, চাকা, রেইনবো প্রভৃতি।
২০১৭ সালে ঈদুল ফিতরে দীপ্ত টিভি, গাজী টিভি এবং আরটিভিতে একযোগে প্রচারিত হয় আয়নাবাজি অরিজিনাল সিরিজের দ্বন্দ্ব সমাস। এই নাটকের জন্য তিনি শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার লাভ করেন। ২০১৮ সালে ঈদুল ফিতরে প্রচারিত হয় দেশব্যাপী গুম, খুন, ধর্ষণ, বিচার বহির্ভূত হত্যার ঘটনা নিয়ে নির্মিত ফেরার পথ নেই। এই বছর ঈদুল আযহায় চ্যানেল আইয়ে প্রচারিত হয় প্রশ্ন পত্র ফাঁস নিয়ে নির্মিত সোনালি ডানার চিল। ২০১৯ সালের ঈদুল ফিতরে এনটিভিতে প্রচারিত হয় মিস শিউলী। একই বছরে তিনি নির্মাণ করেন এই শহরে। এই টিভি নাটকের জন্য শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার অর্জন করেন। ২০২০ সালে ঈদুল আযহায় প্রচারিত হয় টার্ন প্রডাকশনে ব্যানারে নির্মিত টেলিছবি ভিকটিম ও ইতি, মা।
২০২১ সালের ১৫ই জানুয়ারি হইচইয়ে মুক্তি পায় তার নির্মিত ওয়েব চলচ্চিত্র কষ্টনীড়। তারিক আনাম খান, রুনা খান, সাঈদ বাবু, শ্যামল মাওলা, সাবিলা নূর ও ইয়াশ রোহান অভিনীত চলচ্চিত্রটিকে দ্য ডেইলি স্টার "পরিবার নিয়ে একটি চিত্রাকর্ষক ধারাভাষ্য" বলে উল্লেখ করে। এই কাজের জন্য নিপুন শ্রেষ্ঠ ওয়েব চলচ্চিত্র পরিচালক বিভাগে ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার অর্জন করেন। একই বছরের ২৫শে জুন হইচইয়ে মুক্তি পায় তার নির্মিত প্রথম ওয়েব ধারাবাহিক মহানগর। মোশাররফ করিম অভিনীত ধারাবাহিকটি বিপুল প্রশংসিত হয়। এই কাজের জন্য নিপুন শ্রেষ্ঠ ওয়েব ধারাবাহিক পরিচালক বিভাগে চ্যানেল আই ডিজিটাল মিডিয়া পুরস্কার ও ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার অর্জন করেন।  প্রথম কিস্তির চূড়ান্ত পরিণতি ও অমীমাংসিত প্রশ্নের উত্তর নিয়ে ২০২৩ সালের ২০শে এপ্রিল ধারাবাহিকটির দ্বিতীয় কিস্তি মুক্তি পায়।
২০২২ সালের ২৫শে মার্চ হইচইয়ে মুক্তি পায় তার ওয়েব ধারাবাহিক সাবরিনা। এতে নাম ভূমিকায় অভিনয় করেন মেহজাবিন চৌধুরী ও নাজিয়া হক অর্ষা।
ব্যক্তিগত জীবন
২০১৫ সালে সঙ্গীতশিল্পী এলিটা করিম’কে বিয়ে করেন। ২০০৯ সালে তাদের পরিচয়ের শুরুটা হয়েছিল সামাজিক যোগাযোগমাধ্যম ফেসবুকে।
অ্যামেরিকান গ্যাংস্টার
অ্যামেরিকান গ্যাংস্টার (ইংরেজি ভাষায়: American Gangster) একাডেমি পুরস্কার ও গোল্ডেন গ্লোব মনোনীত মার্কিন অপরাধ চলচ্চিত্র। স্টিভেন জেইলিয়ানের রচনা ও রিডলি স্কটের পরিচালনায় নির্মীত এই ছবিটি ২০০৭ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন ও রাসেল ক্রো। সিনেমাটি সত্য কাহিনীর উপর ভিত্তি করে নির্মীত।
কাহিনী সূত্র
ফ্র্যাংক লুকাস (ডেনজেল ওয়াশিংটন) নিউ ইয়র্ক সিটির বিখ্যাত মব বস এল্‌সওয়ার্থ বাম্পি জনসন-এর ড্রাইভার ও ডান হাত ছিল। তার সামনেই বাম্পি মারা যায়। বাম্পির মৃত্যুর পর নিজের পথ তৈরি করা শুরু করে লুকাস। এক্ষেত্রে সে ভিয়েতনাম যুদ্ধের সুযোগ নেয়। থাইল্যান্ডে অবস্থানকারী এক মার্কিন সৈনিক তার কাজিন। এই কাজিনের সহায়তায় সে ভিয়েতনাম থেকে বিপুল পরিমাণ হেরোইন থাইল্যান্ড হয়ে সরাসরি আমেরিকায় নিয়ে আসে। মার্কিন সামরিক উড়োজাহাজে করেই এগুলো আসে, দুর্নীতিগ্রস্ত সৈনিকদের সহায়তায়। এর মাধ্যশে সে নিউ ইয়র্ক সিটির অন্যতম প্রভাবশালী মব বস হয়ে উঠে। এর আগে কোন কৃষ্ণাঙ্গ এতো উপরে উঠতে পারেনি। সে তার মা এবং সব ভাইদের নিউ ইয়র্কে নিয়ে আসে। নতুন এক কৃষ্ণাঙ্গ মব পরিবারের অভ্যুত্থান ঘটে।
অপর দিকে গোয়েন্দা পুলিশ কর্মকর্তা রিচি রবার্টস (রাসেল ক্রো) শহরের মাদক চক্রকে ধরার জন্য মরিয়া হয়ে উঠে। রিচির মূল লক্ষ্য থাকে মাদক পাচার ও সরবরাহের কাজে নিয়োজিত মূল ব্যক্তিদের ধরার। রিচি রবার্টস ও ফ্র্যাংক লুকাসের তৎপরতার মধ্য দিয়েই সিনেমার কাহিনী এগিয়ে যায়।
প্রতিক্রিয়া
সমালোচকদের কাছে মূলত প্রশংসিত হয়েছে। রটেন টম্যাটোস-এ সর্বমোট ১৯৬টি রিভিউয়ের ভিত্তি এর রেটিং হয়েছে ৭৯%। আর মেটাক্রিটিক-এ ৩৭টি রিভিউয়ের ভিত্তিতে রেটিং দাড়িয়েছে ৭৬%।
নির্মাণশৈলীর কারণে সিনেমাটির অস্কার পাওয়ার কিছুটা সম্ভাবনা ছিল। সেরা পরিচালক হিসেবে রিডলি স্কট-এর একাডেমি পুরস্কার অর্জনের সম্ভাবনার কথাও অনেকে বলেছিলেন। তবে বাস্তবতার সাথে এর মিল নিয়ে যথেষ্ট সংশয় দেখা দিয়েছে। কারণ স্বয়ং ফ্র্যাংক লুকাস নিজের চরিত্রে ডেনজেল ওয়াশিংটনের অভিনয়ের সমালোচনা করেছেন। নিউ ইয়র্ক পোস্টের সাথে এক সাক্ষাৎকারে তিনি বলেছেন, ছবির শতকরা মাত্র ২০ ভাগ সত্য।
মধু হই হই
মধু হই হই চাটগাঁইয়া ভাষার একটি গান যা সারা বাংলাদেশে জনপ্রিয়তা পায় খুদে শিল্পী জাহিদের কণ্ঠে। ২০১৬ সালে সংগীতশিল্পী ইমরান হোসেনের মাধ্যমে ‘মধু হই হই বিষ খাওয়াইলা’ শিরোনামে গানটি ইন্টারনেট দুনিয়ায় ভাইরাল হয়।
ইতিহাস
লোকচক্ষুর আড়ালে থাকা মধু হই হই জনপ্রিয় গানের স্রষ্টা আবদুর রশীদকে সবার সামনে নিয়ে আসে চট্টগ্রামের আঞ্চলিক টেলিভিশন সিপ্লাস টিভি। সেখানে দেয়া এক সাক্ষাৎকারে উঠে আসে জনপ্রিয় এই গানের পেছনের গল্প। সিপ্লাস টিভির এডিটর ইন চিফ আলমগীর অপুর সঙ্গে আলাপচারিতায় আবদুর রশীদ জানান, ২০০০ সালের আগে সেন্ট মার্টিনসে গানটির সৃষ্টি হয়। প্রেমিকা মীনারাকে হারিয়ে এই গানটি রচনা করেন তিনি। যা প্রবালের দ্বীপে ঘুরতে আসা পর্যটকদের শোনাতেন তিনি। এভাবেই গানটি ফয়সাল সিদ্দিকী বগির মাধ্যমে চলে আসে ফোক-ফিউশন শিল্পী সন্দীপন দাসের হাতে। তিনি তার প্রথম অ্যালবাম ‘সোনাবন্ধু’তে গানটি ব্যবহার করেন, এবং গীতিকার ও সুরকার কে জানতেন না বলে সংগৃহীত বলে অ্যালবামে গানটি প্রকাশ করেন।
আব্দুর রশীদ মাস্টার
টুকটাক মার্শাল আর্ট জানেন বলে লোকমুখে আব্দুর রশীদের নামের সঙ্গে যুক্ত হয়েছে ‘মাস্টার’। আব্দুর রশীদ মাস্টার বর্ষাকালে সমুদ্রে মাছ ধরেন আর শীতকালে সেইন্ট মার্টিন দ্বীপে আসা পর্যটকদের গান শোনান। প্রেমিকার সাথে বিচ্ছেদের পর সেন্টমার্টিন দ্বীপের সমুদ্রের তীরে বসে তিনি সৃষ্টি করেন একের পর এক গান। তবে ঐ সময়ে বাদ্যের তালে তালে তা সবার সামনে গাইতে পারেননি। জাহাজে করে আসা এক বিদেশি পর্যটক তার গান শুনে উপহার হিসেবে হাতে তুলে দিয়েছিলেন একটি ম্যান্ডোলিন। সে ম্যান্ডোলিন শিখে ২০০৪ সাল থেকে প্রকাশ্যে গান গাইতে শুরু করেন তিনি।
আলোড়ন
২০১৬ সালের শুরুর দিকে নেট দুনিয়ায় ব্যাপক সাড়া ফেলে‘মধু হই হই বিষ খাওয়াইলা’ শিরোনামের একটি গান। আপন ঢংয়ে গানটি গেয়ে রাতারাতি তারকা হয়ে উঠেছিলেন শিশু শিল্পী জাহিদ। ফেসবুক-ইউটিউবে শুরু হয় তাকে নিয়ে ব্যাপক আলোড়ন। তার গান দিয়ে নির্মিত হয় মুঠোফোন প্রতিষ্ঠান রবির বিজ্ঞাপনও। কক্সবাজারে যাওয়া পর্যটকদের বিভিন্ন আঞ্চলিক গান শুনিয়ে সংসার চালানো জাহিদ রাতারাতি পরিচিত হয়ে ওঠে সংগীতশিল্পী ইমরান হোসেনের সেই ভিডিও ভাইরাল হবার পর। ইমরান নিজের ছোট গিটারের মতো বাদ্যযন্ত্র ইউকেলেল দিয়ে জাহিদের কণ্ঠের গানের সঙ্গে সুর তোলে ভিডিও রেকর্ড করেন। পরবর্তীতে ইমরান ২০ মিনিটের একটি ভিডিও ইউটিউবে দিলে এক পর্যায়ে তা ভাইরাল হয়ে যায় এবং এর শেয়ার কোটি ছাড়িয়ে যায়।
প্রতিক্রিয়া
রশীদ মাস্টার বলেন, পুরা গানটা কেউ গাইতে ফারে না। মূল গানটা কেউ বলে না। গানে একটা কথা আছে ‘কোন দুষহান ফাই ভালোবাসার মূল ন’দিলা’-এখানে সবাই বলে ‘কোন কারণে দাম ন’ দিলা’। গানের শেষে আমার নাম আছে সেটাও ব্যবহার করা হয় না। তিনি আক্ষেপ করে বলেন, আমার তো ওইভাবে হিসাব মনে নাই। ২০০০ সালের ফরে ২০০৩ এর দিকে সন্দীপন দাস আমার কাছ থেকে গানটা লিখে নিয়ে যায়। আমার কাছ থেকে অনেকেই এরকম করে, গান লিখে, ভিডিও করে নিয়ে যায়। সবাই আমার গানটা গায়, গানের মধ্যে আমার নামটাও বলে না। সবাই দাবি করতেছে, আমার গান, আমার গান, আমি লিখছি। আমি কী বলব, কী করব? আমি তো একটা গরিব মানুষ, আছি আমার মতো।
গানটি সৃষ্টির সময় সেন্ট মার্টিনে ঘুরতে আসা এক পর্যটক গানটি লিখে নেন এবং ভিডিও করেন। যা সন্দীপন দাস তার প্রথম অ্যালবাম ‘সোনাবন্ধু’তে ব্যবহার করেন (সংগৃহীত বলে)। তবে এটা ইচ্ছাকৃত ছিল না বলে জানান সন্দীপন।
জনপ্রিয়তা
সন্দীপন দাসের কণ্ঠ হয়ে দেশের জনপ্রিয় অসংখ্য শিল্পীদের মুখে মুখে ছড়িয়ে পড়া গানটি মোবাইল ফোন অপারেটর রবির বিজ্ঞাপনে ব্যবহৃত হয় ভ্রাম্যমাণ ক্ষুদে শিল্পী জাহিদের কণ্ঠে। এমনকি ‘মধু হই হই বিষ খাওয়াইলা’ নামে একটি চলচ্চিত্রও মুক্তি পায় ২০১৭ সালে। যদিও চলচ্চিত্রটির আইটেম গান হিসেবে বিকৃত উপস্থাপনের সমালোচনা ওঠে। গানের এই উক্তিটি রম্য করে ব্যবহার করা হচ্ছে নাটক, কৌতুক কিংবা ওয়াজ মাহফিলে।
এম কামরুজ্জামান
এম কামরুজ্জামান (জন্ম: ১ ডিসেম্বর ১৯৬৮) একজন বাংলাদেশী কৃষিবিদ। তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয়ের (বশেমুরকৃবি) কৃষি অর্থনীতি বিভাগের অধ্যাপক এবং দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) সপ্তম উপাচার্য।
প্রাথমিক জীবন ও শিক্ষা
এম কামরুজ্জামান ১৯৬৮ সালের ১ ডিসেম্বর চাঁদপুর জেলার সদর উপজেলায় জন্মগ্রহণ করেন। তার বাবা এ কে এম জহিরুল হক এবং মা নার্গিস বেগম।
তিনি ১৯৯৩ সালে বাংলাদেশ কৃষি বিশ্ববিদ্যালয় থেকে কৃষি অর্থনীতিতে স্নাতক (সম্মান) ও ১৯৯৬ সালে তৎকালীন ইনস্টিটিউট অব পোস্ট গ্রাজুয়েট স্টাডিজ ইন এগ্রিকালচার (১৯৯৮ সালে বশেমুরকৃবি-এ উন্নীত) থেকে স্নাতকোত্তর ডিগ্রি লাভ করেন। ২০০৯ সালে তিনি জাপানের নাগোয়া বিশ্ববিদ্যালয় থেকে পিএইচডি ডিগ্রি অর্জন করেন।
কর্মজীবন
এম কামরুজ্জামান ১৯৯৭ সালে বাংলাদেশ কৃষি বিশ্ববিদ্যালয়ের কৃষি ফাইন্যান্স বিভাগের প্রভাষক হিসেবে যোগদান করেন। ১৯৯৯ সালে তিনি সহকারী অধ্যাপক হন।
কামরুজ্জামান ২০০১ সালে গাজীপুরের বঙ্গবন্ধু শেখ মুজিবুর রহমান কৃষি বিশ্ববিদ্যালয়ের কৃষি অর্থনীতি বিভাগে সহকারী অধ্যাপক পদে যোগ দেন। তিনি ২০০৮ সালে সহযোগী অধ্যাপক এবং ২০১২ সালে অধ্যাপক পদে পদোন্নতি লাভ করেন।
দীর্ঘ কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি বশেমুরকৃবি’র সিন্ডিকেট ও একাডেমিক কাউন্সিলের সদস্য, অর্থ কমিটির সদস্য, পরিকল্পনা ও উন্নয়ন কমিটির সদস্য সচিব, বিভাগীয় প্রধান, পরিচালক (পরিকল্পনা ও উন্নয়ন), সহযোগী পরিচালক (গবেষণা) হিসেবে দায়িত্ব পালন করেন।
কামরুজ্জামান বাংলাদেশ বিজ্ঞান ও শিল্প গবেষণা পরিষদের ম্যানেজমেন্ট বোর্ডের সদস্য এবং বশেমুরকৃবি’র কৃষি অর্থনীতি ও গ্রামীণ উন্নয়ন অনুষদের প্রতিষ্ঠাতা ডিন হিসেবেও দায়িত্ব পালন করছেন।
গবেষণাকর্ম
কামরুজ্জামান বিভিন্ন দেশী-বিদেশী সংস্থার অর্থায়নে পরিচালিত একাধিক গবেষণা প্রকল্প সম্পন্ন করেছেন। তিনি ১৯৯৫ থেকে ১৯৯৭ সাল পর্যন্ত বাংলাদেশ কৃষি গবেষণা ইনস্টিটিউটে বৈজ্ঞানিক কর্মকর্তা হিসেবে কর্মরত ছিলেন। এছাড়া তিনি বাংলাদেশ সরকারের বিজ্ঞান ও প্রযুক্তি মন্ত্রণালয়ের অধীনে বাংলাদেশে গম উৎপাদনে প্রযুক্তিগত দক্ষতা প্রকল্পে প্রধান বৈজ্ঞানিক পর্যবেক্ষক হিসেবে দায়িত্ব পালন করেছেন।
সদস্যপদ
কামরুজ্জামান বিভিন্ন পেশাজীবী সংগঠনের সক্রিয় সদস্য। তিনি কৃষিবিদ ইনস্টিটিউশন বাংলাদেশের নির্বাচিত গ্রন্থাগার ও প্রকাশনা সম্পাদক এবং নির্বাহী সদস্য হিসেবে একাধারে ৮ বছর দায়িত্ব পালন করেন। এছাড়া তিনি বাংলাদেশ কৃষি অর্থনীতিবিদ সমিতির সহ-সভাপতি ও মহাসচিব হিসেবে দায়িত্ব পালন করেছেন।
রসিকা দুগল
রসিকা দুগল হলেন একজন ভারতীয় অভিনেত্রী, যিনি বেশ কয়েকটি বলিউড চলচ্চিত্র, একটি ভারতীয়-জার্মান নাট্য চলচ্চিত্র এবং বেশ কয়েকটি ভারতীয় টেলিভিশন ধারাবাহিকে অভিনয় করেছেন। তিনি কিসসা এবং মান্টো'' নামক চলচ্চিত্রে তাঁর চরিত্রের জন্য সবচেয়ে বেশি পরিচিত।
প্রারম্ভিক জীবন
রসিকা দুগল ১৯৮৫ সালের ১৭ই জানুয়ারি তারিখে তৎকালীন ভারতের বিহারের জামশেদপুরের (বর্তমানে ঝাড়খণ্ড) সার্কিট হাউস এরিয়ায় জন্মগ্রহণ করেছেন। তিনি ২০০৪ সালে দিল্লির লেডি শ্রী রাম কলেজ ফর উইমেন থেকে গণিত বিভাগে স্নাতক ডিগ্রি অর্জন করেন। পরবর্তীকালে, দুগল সোফিয়া পলিটেকনিকে "সামাজিক যোগাযোগ মাধ্যম" এবং ভারতীয় চলচ্চিত্র ও দূরদর্শন সংস্থান বিভাগ হতে "অভিনয়ে" স্নাতকোত্তর ডিপ্লোমা অর্জনের জন্য স্নাতকোত্তর ডিপ্লোমাতে যোগদান করেছিলেন।
কর্মজীবন
রসিকা দুগল ২০০৭ সালে মুক্তিপ্রাপ্ত আনওয়ার নামক চলচ্চিত্রে দীপ্তি নামক চরিত্রে অভিনয়ের মাধ্যমে বলিউড জগতে অভিষেক করেছিলেন। অতঃপর তিনি ২০০৮ সালে মুক্তিপ্রাপ্ত তাহান নামক চলচ্চিত্রে নাদিরা চরিত্রে অভিনয় করেছেন। তিনি টিভিএফের পার্মানেন্ট রুমমেট নামক ওয়েব সিরিজের ২য় আসরের "দ্য ডিনার" নামক চতুর্থ পর্বের একটি বিশেষ চরিত্রে অভিনয় করেছেন। তিনি ২০১৭ সালে টিভিএফের হিউমারাস ইয়র্স নামক আরও একটি ওয়েব সিরিজে প্রধান অভিনেত্রী হিসাবে অভিনয় করেছেন। তিনি যশ রাজ ফিল্মসের কিসমত নামক টেলিভিশন ধারাবাহিকে রাহুল বাজ্ঞার বিপরীতে লুবনা চরিত্রে অভিনয় করেছেন।
তিনি ২০১৩ সালে মুক্তিপ্রাপ্ত তু হ্যায় মেরা সানডে নামক চলচ্চিত্রে একটি বিশেষ চরিত্রে অভিনয় করেছেন, যা বর্তমানে নেটফ্লিক্সে পাওয়া যায়। এই চলচ্চিত্রে তিনি বরুন সোবতি, বিশাল মালহোত্রা, শাহানা গোস্বামী, নকুল ভাল্লা, অবিনাশ তিওয়ারী, জয় উপাধ্যায়ের মতো টেলিভিশন অভিনয়শিল্পীদের সাথে অভিনয় করেছেন। হামিদ নামক চলচ্চিত্রে তাঁর চরিত্রের জন্য তিনি "সেরা অভিনেত্রী" বিভাগে রাজস্থান আন্তর্জাতিক চলচ্চিত্র উৎসবে পুরস্কার লাভ করেছেন। তিনি অ্যামাজন প্রাইম ভিডিও র ওয়েব টেলিভিশন অনুষ্ঠান মির্জাপুর এ অভিনয় করেছেন, যেখানে তিনি বীণা ত্রিপাঠির (যিনি ক্যালেন ভাইয়ার দ্বিতীয় স্ত্রী এবং মুন্নার সৎ মা) চরিত্রে অভিনয় করেছেন।
তিনি ২০১৮ সালের ৮ই মার্চ তারিখে অ্যামাজন প্রাইমে মুক্তিপ্রাপ্ত জোয়া আখতারের ওয়েব সিরিজ মেড ইন হেভেন-এ অভিনয় করেছেন; যেখানে তিনি নূতন যাদব নামক চরিত্রে অভিনয় করেছেন, যিনি এক উচ্চাকাঙ্ক্ষী রাজনীতিবিদের কন্যা। অতঃপর তিনি ২০১৯ সালের ২১শে মার্চ তারিখে নেটফ্লিক্সে মুক্তিপ্রাপ্ত ওয়েব সিরিজ দিল্লি ক্রাইমে নীতি সিং নামক এক আইপিএস অফিসারের চরিত্রে অভিনয় করেছেন।
কা'আ
কা'আ (আক্ষরিক অর্থ: "তাঁর উত্থিত হাত" ) তিনি মিশরের প্রথম রাজবংশের শেষ রাজা। তার শাসনামল খ্রিস্টপূর্ব ৩০শ শতাব্দীর শেষাব্দের ৩৩ বছর বলে ধারণা করা হয়।
পরিচয়
মিশরীয় যাজক মানেথো কা'কে বিয়েনসেজ (Biénechês) বলে অভিহিত করেছেন এবং খ্রীস্টান ভ্রমণকারী ও ঐতিহাসিক সেক্সটাস জুলিয়াস আফ্রিকানাস এর অনুসারে তার রাজত্বকাল ২৬ বছর ছিল বলে জানা যায়।
বংশ পরিচয়
কা'আ-র পিতামাতার পরিচয় জানা যায়নি। তবে, সিংহাসন যেহেতু বড় ছেলের হাতে ছেড়ে দেওয়া একটি ঐতিহ্য সেই হিসাবে ধারণা করা হয় যে, তাঁর পূর্বসূরি আনেদজিব অথবা সেমারখেত এর মধ্যে যেকোন একজন তাঁর পিতা ছিলেন। মানেথো যদি সঠিকভাবে পরামর্শ দেন (ঐতিহ্যস্মরণ করে), সেমারখেত ছিলেন পিতা। তবে মানেথোর রেখে যাওয়া সূত্র থেকে ধারণা করা হয় সেমেরখেতই তাঁর পিতা ছিলেন।
শাসনকাল
কা'আ শাসনামল সম্পর্কে খুব বেশি জানা যায় না। তবে তিনি দীর্ঘ সময় ধরে রাজত্ব করেছিলেন (প্রায় ৩৩ বছর)। বেশ কয়েকটি  শিলালিপিতে কা'র জন্য দ্বিতীয় সেড উৎসবের কথা উল্লেখ করা হয়েছে, যা কমপক্ষে ৩৩ বছর রাজত্বের ইঙ্গিত করে। সাধারণত শাসনামলের ৩০ বছর অতিক্রান্ত না হওয়া পর্যন্ত প্রথম সেড উৎসব  উদযাপন করা হয় না, এবং পরবর্তী উৎসবগুলো প্রতি ৩ বছর অন্তর অন্তর পুনরাবৃত্তি হয়ে থাকে। পালেরমো স্টোন-এ কেবল রাজ্যাভিষেকের বছর এবং প্রতিটি রাজার অধীনে উদযাপিত হয় এমন কিছু নৈমিত্তিক সাংস্কৃতিক অনুষ্ঠানের কথা উল্লেখ করে। তাঁর শাসনামলে যে অসংখ্য হাতির দাঁতের ট্যাগগুলো তৈরি করা হয়েছে সেখানে শুধুমাত্র সাধারণ কর্মকাণ্ড, যেমন সমাধিতে কতটুকু নৈবেদ্য দেয়া হয়েছে তার হিসাব এবং রাজার ব্যক্তিগত সম্পত্তির বর্ণনা দেয়া হয়েছে। কা'আ'র শাসনামলে বেশ কয়েকজন উচ্চপদস্ত কর্মকর্তার সমাধির (মাস্তাবা) তথ্য লিপিবদ্ধ করা হয়েছে যেমন - মারকা (এস৩৫০৫), হেনুকা (সমাধি অজানা), নেফেরেফ (সমাধি অজানা) এবং সাবেফ (কা'এর রাজকীয় নেক্রোপলিসে সমাধিস্থ)।
রাজত্বের অবসান
দীর্ঘ ও সমৃদ্ধশালী শাসনামল হওয়া সত্ত্বেও কা'আ-এর মৃত্যুর পর খালি সিংহাসনের দখল নিয়ে বিভিন্ন রাজবংশের মধ্যে যুদ্ধ-বিগ্রহ শুরু হয়েছিল বলে প্রমাণ পাওয়া যায়। সরকারের উচ্চ পদস্ত কর্মকর্তা মারকার সমাধিতে স্নেফারকার নামক এক রাজার মানাঙ্কিত একটি পাথর পাত্র পাওয়া গেছে। যা ("স্নেফারকা") কা'আ'র বিকল্প নাম নাকি সম্পূর্ণ ভিন্ন একজন ক্ষণস্থায়ী শাসকের নাম, তা স্পষ্ট নয়। মিশরতাত্ত্বিক উলফগ্যাং হেলক এবং টবি উইলকিনসন "হোরাস বার্ড" নামে আরও একজন রহস্যময় শাসকের কথা ইঙ্গিত করেছেন। হোরাস বার্ডের নাম প্রথম রাজবংশ আমলের বিভিন্ন শিলালিপিতে পাওয়া গিয়েছে। অনুমান করা হয় যে, স্নেফারকা এবং হোরাস বার্ড ক্ষমতার জন্য লড়াই করেছিলেন এবং হোতেপসেখেম্উই এই লড়াই অবশেষে শেষ করে মিশরের সিংহাসনে আরোহণ করেছিলেন। এই বিজয়ের মধ্যে দিয়ে মিশরে দ্বিতীয় রাজবংশের যাত্রা শুরু হয়। কা'য়ার সমাধিতে হোতেপসেখেম্উইর মাটির সীল পাওয়া গেছে। ধারণা করা হয় হয় সম্ভবত তার শাসনকে বৈধতা দেওয়ার প্রচেষ্টায় তিনি কা'আ'-এর সমাধিটি সংস্কার করেছেন অথবা কা'কে সমাধিস্থ করেছেন। ।
সমাধি
অ্যাবিডসে কা'আ'র সমাধিটি মোটামুটি বড় সমাধি ছিল যা ৯৮.৫ X ৭৫.৫ ফুট বা ৩০ X ২৩ মিটার। ১৯৯৩ সালে জার্মান প্রত্নতাত্ত্বিকদের একটি দল সমাধিটি খনন করেন। মূল কবরের পাশাপাশি আরও ২৬টি কবর রয়েছে। কা'আ'র সমাধির প্রবেশপথের পাশে হোতেপসেখেম্উইর নামাঙ্কিত একটি সীলমোহর পেয়েছে জার্মান আর্কিওলজিক্যাল ইনস্টিটিউট। এই সীলমোহর প্রমাণ করে যে এখানেই কা'আ' -কে দাফন করা হয়েছে এবং তাঁর স্থলাভিষিক্ত হয়েছেন হোতেপসেখেম্উইর, মিশরের দ্বিতীয় রাজবংশের প্রতিষ্ঠাতা। কা'আ-এর সুন্দর সমাধি স্তম্ভটি বর্তমানে পেনসিলভানিয়া ইউনিভার্সিটি অব আর্কিওলজি অ্যান্ড অ্যানথ্রোপলজি -এ প্রদর্শিত হচ্ছে। ঐতিহাসিকদের ধারণা কা'আ' খ্রিস্টপূর্ব ২৯১৬ সালে মিশর শাসন করেছিলেন। কা'আ'-এর নাম ও উপাধি সম্বলিত একটি থালা শেথ-পেরিবসেন এর সমাধিতে পাওয়া গিয়েছে।
চাদউইক ওয়ালটন
চাঁদউইক অ্যান্টোনিও কির্কপ্যাট্রিক ওয়াল্টন (জন্ম: ৩ জুলাই, ১৯৮৫) জামাইকায় জন্মগ্রহণকারী ওয়েস্ট ইন্ডিয়ান ক্রিকেটার। রোপ ডাকনামে পরিচিত চাঁদউইক ওয়াল্টন ওয়েস্ট ইন্ডিজের টেস্ট ক্রিকেট দলে ডানহাতি ব্যাটসম্যান ও উইকেট-রক্ষক হিসেবে খেলছেন।
খেলোয়াড়ী জীবন
৯ জুলাই, ২০০৯ তারিখে বাংলাদেশের বিপক্ষে তার অভিষেক ঘটে। রিডলি জ্যাকবসের গড়া এক ইনিংসে পাঁচটি আউটে সহায়তা করে তার সমকক্ষ হন। স্ট্যাম্পের পিছনে বেশ শক্ত ভূমিকা রাখলেও ব্যাটিংয়ে তার বেশ দূর্বলতা রয়েছে। দুইটি একদিনের আন্তর্জাতিকে দুইবার শূন্য রানে আউট হন। এছাড়াও, টেস্টের ৪ ইনিংসে মাত্র ১০ রান সংগ্রহ করতে পেরেছেন তিনি।
ওয়েস্ট ইন্ডিজ এ দলের ভারত সফর শেষে ৪ অক্টোবর, ২০১৩ তারিখে ১৫-সদস্যের টেস্ট দলে অন্তর্ভুক্ত করা হয়। নিউজিল্যান্ডে সীমিত ওভারের সিরিজে মারলন স্যামুয়েলসের কব্জির আঘাতপ্রাপ্তির কারণে আন্তর্জাতিক ক্রিকেট অঙ্গনে ফিরে আসেন। দূর্ভাগ্যবশতঃ তিন খেলায় তিনি মাত্র ১৭ রান সংগ্রহ করেছিলেন। নিজ এলাকায় শক্তিশালী স্ট্রাইকার হলেও টুয়েন্টি২০ আন্তর্জাতিকেও তিনি ব্যর্থ হন। ইডেন পার্ক এবং ওয়েলিংটন রিজিওন্যাল স্টেডিয়ামে অনুষ্ঠিত দুইটি খেলায়ও তিনি মাত্র ৯ রান করেছেন।
পরাবাস্তববাদ
পরাবাস্তববাদ (ইংরেজি: Surrealism) এ-মতবাদের মূলকথা অবচেতনমনের ক্রিয়াকলাপকে উদ্ভট ও আশ্চর্যকর সব রূপকল্প দ্বারা প্রকাশ করা। এ আন্দোলনের মূল উদ্গাতা ফরাসি পুরুষ কবি-সমালোচক আন্ড্রে ব্রেটন। ডাডাবাদীরা যেখানে চেয়েছিলেন প্রচলিত সামাজিক মূল্যবোধকে নস্যাৎ করে মানুষকে এমন একটি নান্দনিক দৃষ্টির অধিকারী করতে যার মাধ্যমে সে ভেদ করতে পারবে ভণ্ডামি ও রীতিনীতির বেড়াজাল, পৌঁছাতে পারবে বস্তুর অন্তর্নিহিত সত্যে; সেখানে পরাবাস্তববাদ আরো একধাপ এগিয়ে বলল, প্রকৃত সত্য কেবলমাত্র অবচেতনেই বিরাজ করে। পরাবাস্তববাদী শিল্পীর লক্ষ্য হল তার কৌশলের মাধ্যমে সেই সত্যকে গভীর থেকে তুলে আনা।
পরাবাস্তববাদের সূত্রপাত
পরাবাস্তববাদ বিকশিত হয়েছে প্রথম বিশ্বযুদ্ধে দাদাবাদী কার্যকলাপের উপর ভিত্তি করে। এ-আন্দোলনের সূচনা ফ্রান্সের প্যারিস থেকে, ১৯২০-এর দিকে। তখন থেকেই এটি ধারাবাহিকভাবে ঢুকে পড়ে বিভিন্ন দেশ ও ভাষার Visual arts, Literature, Film এবং Music-এ। শুধু তাই নয়, এটি রাজনৈতিক চিন্তা (রাষ্ট্রচিন্তা) ও চর্চা, দর্শন এবং সামাজিক তত্ত্বেও (সমাজতত্ত্ব) স্থান পায়।
বাংলাভাষায় পরাবাস্তববাদী সাহিত্যচর্চা
বাংলাভাষায় জীবনানন্দ দাশ, আবদুল মান্নান সৈয়দ, সমীর রায়চৌধুরী, রবীন্দ্র গুহ, সিকদার আমিনুল হক প্রমুখ কবিগণের কবিতায় পরাবাস্তববাদিতা লক্ষ্য করা যায়। বর্তমান সময়ের আল শাহারিয়ার জিদনি, মারজুক রাসেল, সাইম রানা, মাদল হাসান, ফেরদৌস মাহমুদ, বিজয় আহমেদ, আমজাদ সুজন প্রমুখ কবিগণও, জ্ঞাতভাবে হোক আর অজ্ঞাতভাবে হোক, মাঝেমধ্যে এ-জাতীয় কবিতা রচনা করছেন। কিন্তু, আন্দ্রে ব্রেতঁ (Andre Breton), পল এলুয়ার্ড(Paul Eluard), লুই আরাগঁ (Louis Aragon), অঁরি মিশো (Henri Michaux), গার্সিয়া লোরকা (Garcia Lorca), সালভেদর দালি (Salvador Dali) প্রমুখ কবি-লেখকের এ-তত্ত্ব বা দর্শন বা আন্দোলন সম্প্রতি কোনো কোনো দার্শনিক সম্প্রদায় কর্তৃক সমালোচিত হচ্ছে। যেমন দৃষ্টান্তবাদীরা পরাবাস্তববাদীদের অবচেতনমন (Subconscious mind) সম্পর্কীয় ধারণাকে গ্রহণ করছেন না। তারা বলছেন, অবচেতনমনের ক্রিয়াকর্মকে নির্বিচারে গ্রহণ করলে, এ-অত্যাধুনিক যুগেও, সাহিত্য ও দর্শন চর্চায় দৈব বা ভৌতিক সত্তা তথা উদ্ভট-আশ্চর্যকর-অবাস্তব রূপকল্প হাজির হয়ে যায়। তারা ঘুমের ভেতরে পাওয়া স্বাপ্নিক তথ্যেরও যৌক্তিক উপস্থাপন দাবি করছে। প্রকৃত সত্য কেবলমাত্র অবচেতনেই বিরাজ করে - পরাবাস্তববাদীদের এ-ধরনের দৃঢ়নিশ্চয় কথার বিরোধিতা করে বলছেন, প্রকৃত সত্যের অনুভব চৈতন্যে বিদ্যমান এবং সাহিত্য এ-চৈতন্যেরই চারু উচ্চারণ। Littérature জার্নালে, পরাবাস্তবাদী লুই আরাগঁ ও ফিলিপ সোপল্টের (Philippe Soupault) প্রস্তাবিত অটোমেটিক রাইটিং (Automatic Writing)-এরই বিরোধিতা করে তারা বলছেন, কবি শুভবোধ বজায় রেখে অনিয়ন্ত্রিত বা স্বেচ্ছাচারী থাকবেন, কিন্তু দ্রুততার সাথে যা কিছু মনে আসবে তা লিখে সাহিত্য বলে চালিয়ে দিয়ে সমাজকে নৈরাজ্যিক অবস্থায় এবং সাহিত্যকে বেদরকারী পাঠে পরিণত করবেন না।
শি (ম্যাগাজিন)
শি ছিল একটি ব্রিটিশ মহিলাদের মাসিক ম্যাগাজিন যা ১৯৫৫ থেকে সেপ্টেম্বর ২০১১ পর্যন্ত ৫৬ বছর ধরে চলেছিল এবং হার্স্ট কমিউনিকেশনস ইউকে দ্বারা প্রকাশিত হয়েছিল।
২০১০ শি এর মাসিক প্রচলন ছিল ১৪৪,৫৮৩।
সাইরেন (ম্যাগাজিন)
সাইরেন ছিল একটি নরওয়েজীয় নারীবাদী ম্যাগাজিন, যা ১৯৭৩ থেকে ১৯৮৩ পর্যন্ত প্রকাশিত হয়েছিল।
আইভি ভ্যালেন্টাইন
ইসাবেলা ভ্যালেন্টাইন (イザベラ・バレンタイン), বহুলভাবে যে পরিচিত আইভি (アイヴィー) নামে, "সোল সিরিজ" নামক ভিডিও গেমসের একটি কাল্পনিক চরিত্র। ন্যামকো'র (Namco) সোল ডিভিশন প্রজেক্ট কর্তৃক  নির্মিত এই চরিত্রটি  প্রথম আবির্ভূত হয় আসল সোলক্যালিবার (Soulcalibur) এবং তার পরবর্তী সিকুয়েল গুলোতে এবং পরবর্তীতে এই সিরিজের বিভিন্ন আনুষংগিক পণ্যদ্রব্যে। চরিত্রটির জাপানি কন্ঠদান করেছেন  ইয়ুমি টোমা সোলক্যালিবার থেকে সোলক্যালিবার তিন পর্যন্ত, কানাকো তোজো সোলক্যালিবার লিজেণ্ডস থেকে সোলক্যালিবার : ব্রোকেন ডেস্টিনি পর্যন্ত এবং মিয়ুকি সাওয়াশিরো সোলক্যালিবার পাঁচে; ইংরেজিতে এর কন্ঠদান করেন রেনে হেউইট  সোলক্যালিবার দুইয়ে এবং লানি  মিনেলা সোলক্যালিবারের বাকি সব সিরিজগুলোতে।
আনডেড পাইরেট সারভান্তেস ডি লিওনের অবৈধ সন্তান আইভি এক সম্ভ্রান্ত পরিবারে পালিত হয়েছিল, কিন্তু তার পিতার অভিশপ্ত তলোয়ার "সোল এজ" -এর প্রতি অনাকাঙ্ক্ষিত আসক্তি তার এবং আইভির মায়ের মৃত্যুর কারণ ঘটায়। এই ঘটনার পরিপ্রেক্ষিতেই শুরু হয় আইভির সোল এজ ধ্বংসের যাত্রা এবং আইভি তৈরি করে একটি আংশিক প্রাণবন্ত ব্লেড। কিন্তু নিজের অজান্তেই আইভি জড়িয়ে যায় সোল এজের চক্রান্তে এবং বুঝতে পারে সোল এজ তাকে শুধুমাত্র ব্যবহার করে যাচ্ছে তার পরবর্তী হিসেবে।  পরবর্তীতে সারভান্তেস কর্তৃক এক হামলায় নিজের সোল হারিয়ে আহত আইভি এক অস্থায়ী কৃত্রিম ব্যবস্থায় নিজেকে বাচিঁয়ে রাখে এবং ব্লেডের পিছনে তার অভিযান জারি রাখে।
প্রাথমিক ধারণা এবং ইতিহাস
সোলক্যালিবারের চরিত্র হিসেবে আইভি কে দেখানো হয়েছে "স্নেক সোরড" নামক অস্ত্রধারিণী হিসেবে  যা ডিজাইন করা হয়েছে গেমের বাকি সব অস্ত্রের থেকে ভিন্ন করে; গেমের অন্যান্য সব উপাদানের পূর্বেই যা বেছে নেওয়া হয়েছিল। আইভির ডিজাইন এবং প্রাথমিক ধারণা বানানো  হয়েছে এই অস্ত্রের উপর ভিত্তি করে যার শুরুটা হয়েছে আইভির নারী/পুরুষ হিসেবে আবির্ভাব এবং শারিরীক পরিমাপ দিয়ে এবং অবশেষে তার পটভূমির বিস্তারিত বিবরণ দিয়ে তা শেষ হয়েছে। তার আবির্ভাব এবং চলাফেরার বিভিন্ন দিক একজন কনসেপ্ট আর্টিস্টের মাধ্যমে বের করে আনার পর শুরু হয় তার থ্রিডি মডেল বানানোর কাজ, যা সম্পন্ন করে এক অভিজ্ঞ ডিজাইন টীম যারা শুধু এই চরিত্রটির  উপরই কাজ করেছে।,  তারপর বাকি এনিমেশনের কাজটুকু সম্পন্ন করে নাওতেক হিরাটা মোশন ক্যাপচারের মাধ্যমে যাতে গেমে এর চলাফেরা সঠিকভাবে হয়।,  আইভির বিভিন্ন থ্রো এবং অন্যান্য এনিমেশনের কাজটি করে ইয়াশুশি শিবুয়ে,  এবং এর্ বিভিন্ন কঠিন চলাফেরা, যা মোশন ক্যাপচার ে অভিনেতাদের দ্বারা ধারণ করা সম্ভব না, সেসব মোশন ক্যাপচার ছাড়াই সৃষ্টি করা হয়।. এই কাজটির সময় ডিজাইন টীম সোলক্যালিবারের বাকি সব চরিত্রের কাজও শুরু করে দিয়েছিল, যা চরিত্রটির গেম প্লটে তার ভুমিকা তৈরিতে সাহায্য করেছে।
চরিত্র সৃষ্টির বিভিন্ন পর্যায়ে আইভির ডিজাইনে বিভিন্ন বিকল্প চিন্তা করা হয়েছে, যার মধ্যে পুরুষ নিনজা, মমি এবং একটি ছোট্ট মেয়ের কথাও ভাবা হয়েছে; যদিও অস্ত্র অপরিবর্তিত ছিল, শুধু তার সাইজের পরিবর্তনের কথা ভাবা হয়েছিল।. সোলক্যালিবার টু এর সাথে গেম ডেভলপমেন্ট টীমের কাছে আইভি হয়ে উঠে আগের পর্বের সবথেকে প্রিয় চরিত্র হিসেবে।. প্রোডিউসার হিরুয়াকি ইয়োতোরিয়ামা বুঝতে পেরেছিলেন যে সোলক্যালিবার এ আইভির যুদ্ধশৈলী সঠিকভাবে ফুটে উঠতে পারেনি এবং আইভির চরিত্রে আর বেশি গুরুত্ব দিয়েছেন যাতে আইভি হয়ে উঠে আরও স্বতন্ত্র এবং প্রাণঘাতী।. নামকো আইভিকে  উত্তর আমেরিকার সিরিজের মধ্যে টাকি এবং নাইটমেয়ারের সাথে সবথেকে জনপ্রিয় তিনটি চরিত্রের মধ্যে একটি বলে ঘোষণা দেয়।. সোলক্যালিবার ফাইভের প্রোডিউসার হিশারু টাগু এই ঘোষণাকে এই চরিত্রের গেমে থাকার একটি মূল কারণ হিসেবে দেখান; এই চরিত্রের যুদ্ধশৈলী এবং গেমের কাহিনীতে এর গুরুত্তের কথাও তিনি তুলে ধরেন।.
নকশা
আইভি লম্বা, দীর্ঘাঙ্গী এবং ছোটো চুলধারী নারী চরিত্র। একটি নীল-রক্তাভ  leotard জড়িত তার শরীর বিভিন্ন আবরনে জড়ানো, যা তার পেট এবং বক্ষের বিভিন্ন অংশ উন্মুক্ত করেছে।একইভাবে তার লেগিংস তার পাযুগলকে তার উরুদেশের মাঝখান থেকে আবৃত করেছে, যা যগ হয়েছে তার leotard এর সাথে ফিতে দিয়ে বাধা একটি সোনালি ধাতুর ব্যান্ড দিয়ে। একই ধাতুতে তৈরি একটি কভার দিয়ে আইভির ডানহাত আবৃত এবং বামহাত ও কাঁধ  আবৃত তার কবচ দিয়ে।.
কঙ্গো প্রজাতন্ত্রে ইসলাম
উনিশ শতকের মধ্যভাগে ইসলাম উত্তর আফ্রিকা থেকে কঙ্গো প্রজাতন্ত্রে ছড়ায়। অনুমান করা হয় দেশের মুসলিম জনগোষ্ঠী মোট জনসংখ্যার ১.৩ শতাংশ। ২০০৫ সালে ব্রাজাভিলিতে একটি নতুন নতুন মসজিদ নির্মিত হয়েছিল। নগর কেন্দ্রগুলোর বেশিরভাগ শ্রমিক পশ্চিম আফ্রিকা এবং লেবানন থেকে আগত অভিবাসী ছিলেন এবং উত্তর আফ্রিকার কিছু লোক ছিলেন। পশ্চিম আফ্রিকার অভিবাসীরা বেশিরভাগই মালি, বেনিন, টোগো, মৌরিতানিয়া এবং সেনেগাল থেকে এসেছিলেন। লেবানীয়রা মূলত সুন্নি মুসলমান ছিল। এখানে একটি বিশাল চাদিয় মুসলিম জনসংখ্যাও ছিল।
মুসলিম পবিত্র দিনগুলো জাতীয়ভাবে পালন করা হয় না; তবে, সম্মানিত হয়। নিয়োগকর্তারা জাতীয় ছুটির তালিকায় নেই এমন পবিত্র দিনগুলি যারা পালন করতে চান তাদের জন্য ছুটি মঞ্জুর করেন। বর্তমানে মুসলমানদের সংখ্যা আরও বেড়ে আনুমানিক ৬% হয়ে গেছে।
আড়া, পশ্চিম বর্ধমান
সংস্কৃতি
ইএই শহরের রাড়েশ্বর শিব মন্দিরে একটি অনন্য স্থাপত্য শৈলী রয়েছে। শহরটিকে শিবের উপাসক ভাস্কর পন্ডিতের আক্রমণ থেকে গ্রাম রক্ষার জন্যই এটি নির্মিত হয়েছিল। পুরানো শিব মন্দিরটি "রেখ দেউল" বিভাগের। মনে করা হয় যে সম্ভবত সেখানে ছিল এই জায়গায় একটি প্রাচীন শহর।
ডেভিড জে ম্যাকচ্যাশন উল্লেখ করেন যে আরার পুনর্গঠিত রাহরেশ্বর শিব মন্দিরে একটি "পিরহা" শৈলী স্থাপত্য রয়েছে। এটি মধ্যযুগীয় ওড়িশীয় মডেলের মতো টাওয়ারটি একটি উচ্চ বিন্দুযুক্ত চেহারা নিয়েছে।
অলিগোপেপটাইড
থাম্ব|300x300পিক্সেল| একটি ট্রিপেপটাইড (উদাহরণ - [[গ্লাইসিন|Gly - Ala ) সহ সবুজ চিহ্নিত প্রান্ত হলো অ্যামিনো প্রান্ত ( <b id="mwDw">এল ভ্যালাইন</b> ) এবং নীল চিহ্নিত প্রান্ত হলো কার্বক্সিল প্রান্ত ( এল-অ্যালানাইন )]] থাম্ব|300x300পিক্সেল| একটি টেট্রাপেপটাইড (উদাহরণ Val - [[গ্লাইসিন|Gly - Ser - Ala) সহ সবুজ চিহ্নিত প্রান্ত হলো অ্যামিনো প্রান্ত ( <b id="mwJQ">এল ভ্যালাইন</b> ) এবং নীল চিহ্নিত প্রান্ত হলো কার্বক্সিল প্রান্ত ( এল-অ্যালানাইন )]] একটি অলিগোপেপটাইড, যাকে মাঝে মাঝে শুধু পেপটাইড (অলিগো- অর্থ সামান্য) বলা হয়। এতে ২ থেকে ২০টি অ্যামিনো অ্যাসিড থাকে এবং এতে ডিপেপটাইডস, ট্রিপেপটাইডস, টেট্রাপেপটাইডস ও পেন্টাপেপটাইড অন্তর্ভুক্ত থাকতে পারে। প্রাকৃতিকভাবে ঘটে যাওয়া অলিগোপেপটাইডের কয়েকটি প্রধান শ্রেণীর মধ্যে রয়েছে এরুগিনোসিন, সায়ানোপেপ্টোলিনস, মাইক্রোসিস্টিনস, মাইক্রোভিরিডিনস, মাইক্রোজিনিনস, অ্যানাবেনোপেপটিনস ও সাইক্লামাইড। পানীয় জলে তাদের সম্ভাব্য বিষাক্ত প্রভাবের কারণে মাইক্রোসিস্টিনগুলি সর্বোত্তমভাবে পর্যবেক্ষণ করা হয়। কিছু অলিগোপেপটাইডের পর্যালোচনায় দেখা গেছে যে সবচেয়ে বড় শ্রেণী হলো সায়ানোপেপ্টোলিন (৪০.১%) ও মাইক্রোসিস্টিন (১৩.৪%)।
উৎপাদন
অলিগোপেপটাইডের শ্রেণীর যৌগগুলি ননরাইবোসোমাল পেপটাইড সংশ্লেষ (এনআরপিএস) দ্বারা উৎপাদিত হয়, সাইক্লামাইড ছাড়াও, মাইক্রোভিরিডিনগুলি রাইবোজোমীয় পথের মাধ্যমে সংশ্লেষিত হয়।
উদাহরণ
অলিগোপেপটাইডের উদাহরণসমূহ:
প্র্যান্ডল সংখ্যা
প্র্যান্ডল সংখ্যা (Pr) বা প্র্যান্ডল গ্রুপ একটি মাত্রাবিহীন সংখ্যা, জার্মান পদার্থবিজ্ঞানী লুডভিগ প্রান্ডটলের নামানুসারে, গতিবেগের ও তাপীয় বিচ্ছুরণের অনুপাত হিসাবে সংজ্ঞায়িত। তা হল:
যেখানে:
সাধারণ মান
বেশিরভাগ গ্যাসের জন্য বিভিন্ন তাপমাত্রা এবং চাপে, প্র্যান্ডল সংখ্যা (Pr) প্রায় ধ্রুবক। অতএব, এটি উচ্চ তাপমাত্রায় গ্যাসের তাপীয় পরিবাহিতা নির্ধারণ করতে ব্যবহার করা যেতে পারে, যেখানে পরিচলন স্রোত গঠনের কারণে পরীক্ষামূলকভাবে পরিমাপ করা কঠিন।
বায়ু এবং পানির প্র্যান্ডল সংখ্যার গণনার সূত্র
১ বার চাপযুক্ত বায়ুর জন্য, নীচে প্রদত্ত সূত্রটি ব্যবহার করে -১০০ ° সে. এবং + ৫০০° সে. এর মধ্যে তাপমাত্রার পরিসরে প্র্যান্ডল সংখ্যা গণনা করা যেতে পারে। তাপমাত্রা ইউনিট ডিগ্রি সেলসিয়াসে ব্যবহার করতে হয়। বিচ্যুতি লিটারেচার ভ্যালু থেকে সর্বোচ্চ ০.১%।
১ বার চাপযুক্ত পানির জন্য, নীচে প্রদত্ত সূত্রটি ব্যবহার করে ০° সে. ও ৯০° সে. এর মধ্যে তাপমাত্রার পরিসীমাতে প্র্যান্ডল সংখ্যা নির্ধারণ করা যেতে পারে। তাপমাত্রা ইউনিট ডিগ্রি সেলসিয়াসে ব্যবহার করতে হয়। বিচ্যুতি লিটারেচার ভ্যালু থেকে সর্বোচ্চ ০.১%।
ভৌত ব্যাখ্যা
গ্যাসের প্র্যান্ডল সংখ্যা প্রায় ১, যা ইঙ্গিত দেয় যে গতি বেগ এবং তাপ উভয়ই প্রায় একই হারে তরলের মধ্য দিয়ে বিচ্ছুরিত হয়। গতিবেগের তুলনায় তাপতরল ধাতবে (Pr << ১) খুব দ্রুত এবং তেলে (PR >> ১) খুব ধীরে ছড়িয়ে যায়।  ফলস্বরূপ ্থার্মাল বাউন্ডারি লেয়ার (তাপীয় সীমানা স্তর) ভেলোসিটি বাউন্ডারি লেয়ারের (বেগের সীমানা স্তর) তুলনায় তরল ধাতুর জন্য অনেক ঘন এবং  তেলের জন্য অনেক চিকন।
কক্ষ তাপমাত্রায় বায়ুর প্র্যান্ডল সংখ্যা ০.৭১ এবং ১৮° সে. এ পানির জন্য ৭.৫৬, যা বুঝায় যে পানির চেয়ে বায়ুতে তাপের বিচ্ছুরণ বেশি প্রাধান্য বিস্তার করে। একক প্র্যান্ডল সংখ্যার জন্য গতিবেগীয় ও তাপীয় বিচ্ছুরণ সমান এবং তাপ স্থানান্তরকরণের (হিট ট্রান্সফার) প্রক্রিয়া এবং হার (রেট) গতিবেগ স্থানান্তরের মতো।
সমতল প্লেটের উপরে তাপ ও গতিবেগের সীমানা স্তরের অনুপাতঃ
যেখানে \delta_t হল তাপ সীমানা স্তর বেধ (বাউন্ডারি লেয়ার থিকনেস) এবং \delta হল গতিবেগ সীমানা স্তর বেধ
যেখানে \mathrm{Re} হল রেনল্ডস নম্বর । এই দুটি এ্যাসিম্পোটিক সমাধানকে নর্ম (গণিত) [Norm (mathematics)] এর ধারণা ব্যবহার করে একত্রে মিশ্রিত করা যেতে পারে:
পলিথিন
পলিইথিলিন বা পলিথিন (সংক্ষেপে পিই; ইউপ্যাক নাম: পলিথিন বা পলি(মিথাইলিন)) হলো বর্তমানে ব্যবহৃত সবচেয়ে সাধারণ প্লাস্টিক। এটি একটি রৈখিক আকৃতির, মানুষের তৈরি, সংযোজী ও সম-পলিমার পদার্থ। এটিকে প্রাথমিকভাবে মোড়কজাতকরণের জন্য ব্যবহার করা হত। ২০১৭ সালের হিসাবানুযায়ী, ১০ কোটি টন পলিইথিলিন রেজিন প্রতি বছর উৎপাদিত হচ্ছে।
উচ্চ চাপ (১০০০ - ১২০০ atm) ও তাপমাত্রায় (২০০°C) সামান্য অক্সিজেনের উপস্থিতিতে তরলীভূত হয়ে অসংখ্য ইথিলিনের অণু (৬০০-১০০০, মতান্তরে ৪০০-২০০০ অণু)  পলিমারীভবন প্রক্রিয়ায় সংযুক্ত হয়ে পলিথিন গঠন করে।
• উচ্চঘনত্বের পলিইথিলিন (HDPE, High-density polyethylene)
• রৈখিক নিম্নঘনত্বের পলিইথিলিন (LLDPE, Linear low-density polyethylene)
• নিম্নঘনত্বের পলিইথিলিন (LDPE, Low-density polyethylene)
ইতিহাস
পলিইথিলিন বা পলিথিন প্রথম জার্মান রসায়নবিদ হান্স ফন পেখমান আবিষ্কার করেন, যিনি ডায়াজোমিথেন অনুসন্ধানের সময় ১৮৯৮ সালে দুর্ঘটনাবশত এটি তৈরি করেন। যখন তার সহকর্মী ইউগেন বামবার্গার এবং ফ্রেডরিখ টিশিরনার তার তৈরি করা সাদা, মোমজাতীয় পদার্থটি দেখেন, তারা বুঝতে পারেন যে এর মধ্যে লম্বা -CH2- চেইন আছে এবং এটিকে পলিমিথাইলিন বলে অভিহিত করা হয়।
শিল্পকারখানায় ব্যবহৃত পলিইথিলিন সর্বপ্রথম ১৯৩৩ সালে দুর্ঘটনাবশত ইংল্যান্ডের নর্থউইচে ইম্পেরিয়াল কেমিক্যাল ইন্ডাস্ট্রিজ (আইসিআই) এর এরিক ফসেট এবং রেজিনাল্ড গিবসন কর্তৃক আবিষ্কৃত হয়। ইথিলিন এবং বেনজালডিহাইড এর মিশ্রণে অত্যন্ত উচ্চ চাপ প্রয়োগ করার পর তারা একটি সাদা, মোমজাতীয় উপাদান তৈরি করে। ১৯৩৫ সালে আরেকজন আইসিআই রসায়নবিদ মাইকেল পেরিন এই দুর্ঘটনাবশত পলইথিলিন তৈরির এই প্রক্রিয়াটিকে  পলিথিনের পুনরুৎপাদন প্রক্রিয়ায় পরিণত করেন যা ১৯৩৯ সাল থেকে শুরু হওয়া শিল্প লো-ডেনসিটি পলিইথিলিন (এলডিপিই) উৎপাদনের ভিত্তি হয়ে ওঠে। যেহেতু পলিইথিলিন খুব উচ্চ ফ্রিকোয়েন্সি রেডিও তরঙ্গ খুব কম ক্ষতি বৈশিষ্ট্য পাওয়া গেছে, ব্রিটেনে বাণিজ্যিক বিতরণ দ্বিতীয় বিশ্বযুদ্ধের প্রাদুর্ভাব, গোপনীয়তা আরোপ করা হয়, এবং নতুন প্রক্রিয়া ইউএইচএফ এবং এসএইচএফ কক্সিয়াল কেবলের জন্য ইনসুলেশন উৎপাদন এর জন্য ব্যবহার করা হয়। দ্বিতীয় বিশ্বযুদ্ধের সময়, আইসিআই প্রক্রিয়া উপর আরো গবেষণা করা হয় এবং ১৯৪৪ সালে টেক্সাসের সাবিনের বেটেলিকর্পোরেশন, এবং পশ্চিম ভার্জিনিয়ার চার্লসটনের ডু পন্ট, আইসিআই থেকে লাইসেন্স সংগ্রহ করে বড় পরিসরে পলিথিনের বাণিজ্যিক উৎপাদন শুরু করেন।
পলিইথিলিনের বাণিজ্যিক উৎপাদনে যুগান্তকারী সাফল্য অনুঘটকের উন্নয়ন দিয়ে শুরু হয়। ১৯৫১ সালে রবার্ট ব্যাংকস এবং ফিলিপস পেট্রোলিয়াম জে পল হোগা ক্রোমিয়াম ট্রাইঅক্সাইড-ভিত্তিক অনুঘটক আবিষ্কার করেন। ১৯৫৩ সালে জার্মান রসায়নবিদ কার্ল জিগলার টাইটানিয়াম হ্যালিডেস এবং অর্গানোঅ্যালুমিনিয়াম যৌগের উপর ভিত্তি করে একটি ক্যাটালিটিক সিস্টেম উদ্ভাবন করেন যা ফিলিপস এর উদ্ভাবিত অনুঘটকের চেয়েও হালকা অবস্থকাজ করে। ফিলিপস এর আবিষ্কৃত অনুঘটকটি কম ব্যয়বহুল এবং সেটি নিয়ে কাজ করাও সহজ। ১৯৫০ এর দশকের শেষের দিকে ফিলিপস এবং জিগলার-টাইপ অনুঘটক উভয় উচ্চ-ঘনত্বের পলিইথিলিন (এইচডিপিই) উৎপাদনের জন্য ব্যবহার করা হচ্ছিল। ১৯৭০ সালে, জিগলার সিস্টেম ম্যাগনেসিয়াম ক্লোরাইড এর দ্বারা উন্নত করা হয়। দ্রবণীয় অনুঘটক, ধাতুলোসিনের উপর ভিত্তি করে অনুঘটক সিস্টেম, ১৯৭৬ সালে ওয়াল্টার কামিনস্কি এবং হ্যান্সজর্গ সিন কর্তৃক আবিষ্কৃত হয়।
পরিবেশের উপর প্রভাব
পলিইথিলিন ইথিলিন থেকে উৎপন্ন হয়, এবং যদিও ইথিলিন নবায়নযোগ্য সম্পদ থেকে উৎপন্ন হতে পারে, কিন্তু পলিথিন প্রধানত পেট্রোলিয়াম থেকে উৎপন্ন হয়।
পলিইথিলিনের ব্যাপক ব্যবহার বর্জ্য ব্যবস্থাপনার জন্য অসুবিধার সৃষ্টি করে যদি এটিকে পুনর্ব্যবহারযোগ্য করে না তোলা হয়।পলিইথিলিন, অন্যান্য কৃত্রিম প্লাস্টিকের মত, সহজে পরিবেশে মিশতে পারে না।
জাপানে, পরিবেশে বিদ্যমান অতিরিক্ত পরিমাণের প্লাস্টিক একটি প্রধান সমস্যা ছিল যখন ২০১১ সালে ফুকুশিমা পারমাণবিক বিপর্যয় একটি বৃহত্তর ইস্যু হয়ে ওঠে। এটি সমাধানের জন্য $৯০ বিলিয়ন ডলার ব্যয় করা হয়। ২০০৮ সাল থেকে, জাপান দ্রুত প্লাস্টিক পুনর্ব্যবহার বৃদ্ধি করেছে, কিন্তু এখনও বড় পরিমাণ প্লাস্টিকের মোড়ক পুনর্ব্যবহার করা শুরু হয় নি; যা শুধুই বর্জ্য।
২০১০ সালে, একজন জাপানি গবেষক, আকিনোরি ইতো, একটি মেশিনের প্রোটোটাইপ প্রকাশ করেন যা একটি ছোট, স্ব-নিয়ন্ত্রিত বাষ্প ডিস্টিলেশন প্রোস ব্যবহার করে পলিইথিলিন থেকে তেল তৈরি করে।
ইসরায়েলের ভূগোল
ইসরায়েলের ভূগোল দক্ষিণে মরুভূমি ও উত্তরে তুষার-ঢাকা পাহাড় সহ অনেক বৈচিত্র্যময়। ইসরায়েল ভূমধ্যসাগরের পূর্ব প্রান্তে পশ্চিম এশিয়ায় অবস্থিত। এটি উত্তরে লেবানন, উত্তর-পূর্বে সিরিয়া, পূর্বে জর্ডান ও পশ্চিম তীর এবং দক্ষিণ-পশ্চিমে মিশরে দ্বারা আবদ্ধ। ইসরায়েলের পশ্চিমে ভূমধ্যসাগর, যা ইসরায়েলের ২৭৩ কিমি (১৭০ মাইল) উপকূলরেখা বেশিরভাগ অংশ এবং গাজা উপত্যকা গঠন করে। দক্ষিণে লোহিত সাগরের সাথে ইসরায়েলের একটি ছোট উপকূলরেখা রয়েছে।
ইসরায়েলের আয়তন আনুমানিক ২০,৭৭০ বর্গ কিলোমিটার (৮,০১৯ বর্গ মাইল), যার মধ্যে ৪৪৫ বর্গ কিমি (১৭২ বর্গ মাইল) জলভাগ অন্তর্ভুক্ত রয়েছে।   ইসরায়েল উত্তর থেকে দক্ষিণে ৪২৪ কিমি (২৬৩ মাইল) প্রসারিত এবং দেশটির প্রস্থ ১১৪ কিলোমিটার (৭১ মাইল) থেকে শুরু করে সবচেয়ে সরু অংশের দৈর্ঘ্য ১৫ কিমি (৯.৩ মাইল)। এটির ২৬,৩৫২ বর্গ কিলোমিটারের (১০,১৭৫ বর্গ মাইল) একচেটিয়া অর্থনৈতিক অঞ্চল রয়েছে।
ইসরায়েলি-দখলকৃত অঞ্চলগুলির মধ্যে পশ্চিম তীর (৫,৮৭৯ বর্গ কিমি (২,২৭০ বর্গ মাইল)), পূর্ব জেরুসালেম (৭০ বর্গ কিমি (২৭ বর্গ মাইল)) এবং গোলান হাইটস (১,১৫০ বর্গ কিমি (৪৪৪ বর্গ মাইল)) অন্তর্ভুক্ত রয়েছে। এই অঞ্চলগুলিতে ভৌগোলিক বৈশিষ্ট্যগুলি উল্লেখ করা হবে। এই অঞ্চলগুলির মধ্যে ইসরায়েল পূর্ব জেরুসালেম ও গোলান হাইটসকে সংযুক্ত করেছে, যা আন্তর্জাতিক সম্প্রদায় দ্বারা স্বীকৃত নয়।
দক্ষিণ ইসরায়েলে প্রায় ১৬,০০০ বর্গ কিলোমিটার (৬,১৭৮ বর্গ মাইল) জুড়ে বিস্তৃত নেগেভ মরুভূমির আধিপত্য রয়েছে, যা দেশের মোট ভূমির প্রায় অর্ধেকেরও বেশি। নেগেভের উত্তরে জুডিয়ান মরুভূমি রয়েছে, এটি সীমান্তে জর্ডানের সাথে মৃত সাগরকে ধারণ করে, যা −৪১৭ মিটার (−১,৩৬৮ ফুট) গভীরে পৃথিবীর সর্বনিম্ন বিন্দু। মধ্য ইসরায়েলের অভ্যন্তরীণ অঞ্চলে পশ্চিম তীরের জুডিয়ান পাহাড় আধিপত্য বিস্তৃত করে, যখন মধ্য ও উত্তর উপকূলরেখা সমতল ও উর্বর ইসরায়েলি উপকূলীয় সমভূমি নিয়ে গঠিত। অভ্যন্তরীণ উত্তরাঞ্চলে মাউন্ট কার্মেল পর্বতশ্রেণী রয়েছে, যা উর্বর জিজরিল উপত্যকা এবং এরপরে পাহাড়ি গ্যালিলি অঞ্চলকে অনুসরণ করে। গ্যালিলি সাগর এই অঞ্চল ছাড়িয়ে অবস্থিত এবং পূর্ব দিকে গোলান হাইটস দ্বারা সীমাবদ্ধ, এটি হেরমন ম্যাসিফের ইসরায়েলি-অধিকৃত অংশ দ্বারা উত্তরে সীমানাযুক্ত একটি মালভূমি, যেখানে ইসরায়েলের নিয়ন্ত্রণাধীন সর্বোচ্চ পয়েন্ট রয়েছে, একটি শীর্ষ ২,২২৪ মিটার (৭,২৯৭ ফুট)। আন্তর্জাতিকভাবে স্বীকৃত ইসরায়েলি ভূখণ্ডের সর্বোচ্চ বিন্দুটি হ'ল ১,২০৮ মিটার (৩,৯৬৩ ফুট) উচু মাউন্ট মেরন।
অবস্থান ও সীমানা
ইসরায়েল নিরক্ষীয় অঞ্চলে প্রায় ৩১°৩০' উত্তর অক্ষাংশ এবং ৩৪°৪৫' পূর্ব দ্রাঘিমাংশের নিকটে অবস্থিত। এটি উত্তর থেকে দক্ষিণে ৪২৪ কিমি (২3৩ মাইল) দীর্ঘ এবং বিস্তৃত অংশে পূর্ব থেকে পশ্চিমে ১১৪ কিমি (৭১ মাইল) দীর্ঘ। তবে এটি সংকীর্ণতম পর্যায়ে মাত্র ১৫ কিমি (৯ মাইল) দীর্ঘ। দেশটির স্থল সীমানা ১,০১৭ কিমি (৬৩২ মাইল) এবং উপকূলরেখা ২৭৩ কিমি (১৭০ মাইল) দীর্ঘ। এটি মোট ভৌগোলিক আয়তন অনুযায়ী সার্বভৌম রাষ্ট্র ও নির্ভরশীল অঞ্চলগুলির তালিকায় ১৫৩ তম স্থানে রয়েছে।
ফিলিস্তিনের জন্য ব্রিটিশ ম্যান্ডেট প্রতিষ্ঠার আগে "ফিলিস্তিন" নামে পরিচিত অঞ্চলের ভৌগোলিক ও আঞ্চলিক সীমা সম্পর্কে সুস্পষ্ট সংজ্ঞা ছিল না। প্রথম বিশ্বযুদ্ধের প্রাক্কালে এটিকে এনসাইক্লোপিডিয়া ব্রিটানিকা একটি "অস্পষ্ট ভৌগোলিক ধারণা" হিসাবে বর্ণনা করে। ১৯১৬ সালে সাইকস-পিকট চুক্তি এই অঞ্চলটিকে বিভক্ত করে, যা পরবর্তীতে ফিলিস্তিনকে চারটি রাজনৈতিক ইউনিটে পরিণত করে। ফিলিস্তিনের জন্য ব্রিটিশ ম্যান্ডেটের অধীনে, প্রথম ভূ-রাজনৈতিক কাঠামো তৈরি করা হয়, যা এই অঞ্চলটিকে চারপাশে ঘিরে থাকা বড় দেশগুলির থেকে আলাদা করে। সীমানা নির্ধারণের সময় সীমান্তগুলির নিকটে ভৌগোলিক পরিবর্তনগুলি সুনির্দিষ্ট করা হয়নি এবং সীমান্তের উভয় পক্ষই ব্রিটিশ প্রশাসন দ্বারা নিয়ন্ত্রিত ছিল।
আধুনিক ইসরায়েলের উত্তরে লেবানন, উত্তর-পূর্বে সিরিয়া, পূর্বে জর্ডান ও পশ্চিম তীর এবং দক্ষিণ-পশ্চিমে মিশর রয়েছে। ইসরায়েলের দক্ষিণতম বসতিটি ইলাত শহর। ইসরায়েলের আঞ্চলিক জলভাগ সুমদ্রতীর থেকে সমুদ্রের মধ্যে বারোটি নটিক্যাল মাইল দূরে প্রসারিত।
হারিকেন (বাতি)
থাম্ব|বাংলাদেশের গ্রামীণ পরিবেশে প্রজ্বলিত হারিকেন হারিকেন হচ্ছে জ্বালানি তেলের মাধ্যমে বদ্ধ কাচের পাত্রে আলো জ্বালাবার ব্যবস্থা। এর বাহিরের অংশে অর্ধবৃত্তাকার কাচের অংশ থাকে যাকে বাঙালিরা চিমনি বলে থাকে, এর ভিতরে থাকে তেল শুষে অগ্নি সংযোগের মাধ্যমে আলো জ্বালাবার জন্য কাপড়ের সলাকা। আর সম্পূর্ণ হারিকেন বহন করবার জন্য এর বহিরাংশে একটি লোহার ধরুনি থাকে, আলো কমানো বা বাড়ানোর জন্য নিম্ন বহিরাংশে থাকে একটি চাকতি যা কমালে বাড়ালে শলাকা ওঠা নামার সাথে আলোও কমে ও বাড়ে। গ্রামাঞ্চলে এর ব্যবহার সর্বাধিক। অনেক কাল আগে থেকে এর ব্যবহার শুরু হয়, সম্ভবত মোঘল আমলের আগে থেকে বাংলায় শুরু হয় হারিকেনের ব্যবহার। তবে এখনো পশ্চিমবঙ্গের গ্রামাঞ্চলে রিক্সার নিচে আলোর উৎস হিসেবে ব্যবহৃত হয় এই হারিকেন।
কারেজ আন্ডার ফায়ার
কারেজ আন্ডার ফায়ার (ইংরেজি ভাষায়: Courage Under Fire) উপসাগরীয় যুদ্ধের উপর ভিত্তি করে নির্মীত মার্কিন চলচ্চিত্র। এডওয়ার্ড জুইক পরিচালিত এই ছবিটি ১৯৯৬ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন, মেগ রায়ান এবং ম্যাট ডেমন। উপসাগরীয় যুদ্ধে নিয়ে করা প্রথম ছবিগুলোর মধ্যে এটি অন্যতম।
এতে ১৯৫০ সালে মুক্তিপ্রাপ্ত আকিরা কুরোসাওয়ার ছবি রাশোমোন-এর ধারণা প্রয়োগ করা হয়েছে। এই ছবিতেও রাশোমোনের মত দেখা যায়, একই ঘটনাকে প্রত্যক্ষদর্শীরা একেকভাবে বর্ণনা করছে। তবে রাশোমোনের সাথে এর পার্থক্য হল; রাশোমোনের পাত্র-পাত্রীরা কাহিনী সম্পর্কে যা বলেছিল তা নিজেরা বিশ্বাস করতো, কিন্তু এখানে পাত্র-পাত্রীরা ইচ্ছে করেই মিথ্যে বলেছে। সে হিসেবে রাশোমোন ক্রিয়া সরাসরি প্রয়োগ করা হয়নি।
কাহিনী সূত্র
উপসাগীয় যুদ্ধের সময়, ১৯৯১ সালের ২৫শে ফেব্রুয়ারি লেফটেন্যান্ট কর্নেল ন্যাথানিয়েল সার্লিং (ডেনজেল ওয়াশিংটন) নিজের ট্যাংক-কে শত্রু পক্ষের ট্যাংক ভেবে ভুল করেন। তার বোমাবর্ষণে এক মার্কিন কর্মকর্তা নিহত হয়। এর পরই কাহিনী এগিয়ে যায়। যুদ্ধ শেষ। হোয়াইট হাউজ যুদ্ধে সাহসিকতার জন্য মেডেল অফ অনার দিতে চাচ্ছে। এক নারী বৈমানিক নিজের ইউনিটের সবাইকে বাঁচাতে গিয়ে মৃত্যুবরণ করে। এই ঘটনাও ২৫শে ফেব্রুয়ারির। ঘটনার বিস্তারিত প্রতিবেদন তৈরির দায়িত্ব দেয়া হয় কর্নেল সার্লিংকে। প্রত্যক্ষদর্শীদের বিবরণী নিতে গিয়েই সার্লিংয়ের খটকা লাগে। তিনি বুঝতে পারেন একেক জন একেক ভাবে ঘটনার ব্যাখ্যা দিচ্ছে এবং এর সাথে স্বার্থ জড়িত রয়েছে। নিজের বিবেকের কাছে অপরাধী কর্নেল সার্লিয়ের সত্য উদ্‌ঘাটনের প্রচেষ্টার মধ্য দিয়েই সিনেমার কাহিনী এগিয়ে যায়।
প্রতিক্রিয়া
সমালোচকদের অধিকাংশই ছবিটির প্রশংসা করেছেন। রটেন টম্যাটোস-এ রেটিং ৮২%। রাশোমোন ক্রিয়ার প্রভাবের বিষয়টিও প্রশংসিত হয়েছে, যদিও অনেক ক্ষেত্রেই এটা ঠিক রাশোমোনের মত হয়নি।
অ্যাপোলো ১
অ্যাপোলো ১, প্রাথমিকভাবে এএস-২০৪ হিসাবে মনোনীত, যুক্তরাষ্ট্রের অ্যাপোলো কার্যক্রমের প্রথম ক্রু মিশন, যা মানুষের চাঁদে অবতরণ করার প্রথম উদ্যোগ। ১৯৬৭ সালের ২১ শে ফেব্রুয়ারি অ্যাপোলো কমান্ড এবং পরিষেবা মডিউলটির প্রথম নিম্ন পার্থিব কক্ষপথের পরীক্ষা হিসাবে পরিকল্পনা করা, অভিযানটি কখনও উড়ে যায়নি; ২৭ জানুয়ারী কেপ কেনেডি এয়ার ফোর্স স্টেশন লঞ্চ কমপ্লেক্স ৩৪-এ উৎক্ষেপণের অনুশীলন পরীক্ষার সময় একটি কেবিন অগ্নিকাণ্ডে তিনটি ক্রু সদস্য মারা যান— কমান্ড পাইলট ভার্জিল ১ "গাস" গ্রিসম, ঊর্ধ্বতন পাইলট এড হোয়াইট, এবং পাইলট রজার বি চ্যাফি মারা যান এবং কমান্ড মডিউল (সিএম) ধ্বংস হয়ে যায়। ক্রুদের দ্বারা নির্বাচিত অ্যাপোলো ১ নামটি অগ্নিকাণ্ডের পরে তাদের সম্মানে নাসা দ্বারা দাপ্তরিক করা হয়।
অগ্নিকাণ্ডের পরপরই নাসা অগ্নিকাণ্ডের কারণ নির্ধারণের জন্য অ্যাপোলো ২০৪ দুর্ঘটনা পর্যালোচনা বোর্ড গঠন করে এবং মার্কিন যুক্তরাষ্ট্র কংগ্রেসের উভয় কক্ষই নাসার তদন্ত তদারকির জন্য তাদের নিজস্ব কমিটি অনুসন্ধান চালায়। আগুনের জ্বলে ওঠার উৎসটি বৈদ্যুতিক হিসাবে নির্ধারিত হয় এবং দাহ্য নাইলন উপাদান ও উচ্চ চাপ, খাঁটি অক্সিজেন কেবিন বায়ুমণ্ডলের কারণে আগুনটি দ্রুত ছড়িয়ে পড়ে। প্লাগ ডোর হ্যাচ দ্বারা উদ্ধার কাজ প্রতিহত হয়, যা কেবিনের অভ্যন্তরীণ চাপের বিরুদ্ধে খোলা যায় না। যেহেতু রকেটটি জ্বালানিবীহিন ছিল, তাই পরীক্ষাটি বিপজ্জনক বলে বিবেচিত হয়নি এবং এটির জন্য জরুরী প্রস্তুতিও দুর্বল ছিল।
কংগ্রেসনাল তদন্ত চলাকালীন সেনেটর ওয়াল্টার মন্ডলে জনসাধারণের কাছে নাসার একটি অভ্যন্তরীণ দলিল প্রকাশ্যে প্রকাশ করেন প্রধান অ্যাপোলো ঠিকাদার নর্থ আমেরিকান এভিয়েশন-এর সমস্যা উদ্ধৃত করে, যা ফিলিপস রিপোর্ট হিসাবে পরিচিতি লাভ করে। এই প্রকাশটি নাসার প্রশাসক জেমস ই ওয়েবকে বিব্রত করে, যিনি নথির অস্তিত্ব সম্পর্কে অজানা ছিলেন এবং অ্যাপোলো প্রোগ্রামে বিতর্কের সৃষ্টি করে। নাসার উন্মুক্ততার অভাবে কংগ্রেস-সম্পর্কিত অসন্তুষ্টি সত্ত্বেও, উভয় কংগ্রেস-সম্পর্কিত কমিটি রায় দেয় যে প্রতিবেদনে উত্থাপিত বিষয়গুলির সাথে দুর্ঘটনার কোনও সম্পর্ক নেই।
মানবাহী অ্যাপোলো উড়ানগুলি ২০ মাসের জন্য স্থগিত করা হয় এবং কমান্ড মডিউলটির বিপত্তিগুলির সমাধান করা হয়। যাইহোক, চন্দ্র মডিউল (এলএম) এবং স্যাটার্ন ভি রকেটের উন্নয়ন ও মানববিহীন পরীক্ষা চালিয়ে যায় হয়। অ্যাপোলো ১, এসএ-২০৪ এর জন্য স্যাটার্ন আইবি উৎক্ষেপণ গাড়িটি প্রথম এলএম পরীক্ষার উড়ান, অ্যাপোলো ৫-এর জন্য ব্যবহৃত হয়। ১৯৬৮ সালের অক্টোবরে অ্যাপোলো ৭-এর ব্যাকআপ ক্রু দ্বারা প্রথম সফল ক্রু আপোলো অভিযানটি ওড়ে।